कहा जाता है कि दूर के ढोल सुहावने। भारत में सोने की कोई खदान हो इसकी जानकारी हमें नहीं है। सोना दक्षिण अफ्रीका में पैदा होता है। तय बात है कि सदियों से यह विदेश से आयातित होता रहा है। सोना यहां से दूर रहा है इसलिये भारत के लोग उसके दीवाने रहे हैं। जिस गेंहूं से पेट भरता है वह उनके लिये तुच्छ है। एक हजार टन सोना कभी किसी राजा के पास रहा हो इस पर यकीन करना भी कठिन है। हीरे जवाहरात की बात समझ में आती है क्योंकि उनके उद्गम स्थल भारत में हैं। अनेक प्राचीन ग्रंथों में स्वर्णमय हीरे जवाहरात जड़े मुकुटों तथा सिंहासन की बात आती है पर उनके सोने की परत चढ़ी रही होती होगी या रंग ऐसा रहा होगा कि सोना लगे। असली सोना यहां कभी इतना किसी व्यक्ति विशेष के पास रहा होगा यह यकीन करना कठिन है।